# איש הקציר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איש הקציר (אנגלית: Reaper Man) הוא האחד עשר בסדרת ספרי "עולם הדיסק" של טרי פראצ'ט והשני בסדרת ספרי "מוות", תת סדרה בתוך סדרת הספרים הגדולה של "עולם הדיסק".

| פרטי עלילה ("ספוילרים") מופיעים בהמשך.

הספר עוסק במוות, השלד בעל גלימה שחורה וחרמש, שלוקח את נשמות האנשים אחריי מותם. המשגיחים של המציאות, רוחות חסרות אישיות העובדות בשירותו של המרחב-והזמן עזראל, מחליטות שיש לפטר את מוות מעבודתו מאחר ופיתח אישיות וחיבה כלפי בני התמותה. מוות מוחה על פיטוריו אך נאלץ לקבלם. הוא מקבל שעון חול וזמן קצוב לחיות, לפני שימות כאשר המוות החדש יבוא לקחת אותו.

בחייו החדשים, מוצא מוות עבודה בחווה נידחת בהרי הרמטופ. חקלאית זקנה בשם רנטה פליטוורת' מעסיקה זר גבוה ומסתורי בשם ביל דלת (במקור: Bill Door) המתגלה כמומחה בעבודת הקצירה באמצעות חרמש.

בינתיים, בכרך הסואן והרועש של אנק מורפורק, דברים מתחילים לצאת מכלל שליטה בעקבות המחסור במוות שיקח את נשמותיהם של אלה שחייהם כבר תמו. כוח החיים חוזר לארץ וגורם לגופות, חפצים ואף קללות לקום לתחייה. הקוסם הזקן, וינדל פונס, שהיה אמור למות בשיבה טובה (הקוסמים יודעים מתי ימותו וזוכים לביקור אישי ממוות) חוזר לחיים בתור זומבי וחרף מאמציו של חבריו המכשפים - לא מצליח לנוח על משכבו בשלום. הוא פוגש חבורת מפלצות ואל-מתים, שהוקמה על ידי פעיל לזכויות המתים (רג נעל), ואתם הוא יוצא לחקור את תעלומת עגלות הברזל המסתוריות שגונבות חפצים ואנשים מהעיר ומושכות אותם אל עבר מבנה מסתורי העשוי זכוכית ושיש.

בינתיים, יומו של ביל דלת קרב, אחרי שהקריב את חייו על מנת להציל ילדה קטנה, ומסתבר לו שהוא אינו רוצה למות. רנטה, המתוודעת לזהותו האמיתית, עוזרת לו להכין את עצמו למאבק כנגד המוות החדש. מוות - שמלא בחימה וסלידה מדרכו של יורשו החובש כתר, חובב דרמה וחסר כל חמלה אנושית - מחליט לקחת על עצמו מחדש את התפקיד ולסדר את כל הבלאגן שנוצר. לשם כך, עליו להביס את המוות החדש והמקצרה האוטומטית של סימנל ולטפל במשגיחים של המציאות.

מקור: http://he.wikipedia.org../../../%D7%90/%D7%99/%D7%A9/%D7%90%D7%99%D7%A9_%D7%94%D7%A7%D7%A6%D7%99%D7%A8.html

קטגוריה: עולם הדיסק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Français
- Polski